ГМО: фойдалими ёки зарарли? » Фаровон юрт\nГМОга илмий тарзда шундай таъриф берилади: "Генетик модификацияланган организм (ГМО) – ирсият муҳандислиги усули билан генотипи сунъий ўзгартирилган организм. Янада тушунарли қилиб айтганда, ўсимлик, жонивор ёки бирор микроорганизм ДНКсига бошқа ўсимлик, жонивор ёки микроорганизм генини "кўчириб ўрнатиш", "пайвандлаш" йўли орқали ҳосил қилинган организм.\nБу кўрсатувда ҳам, интернет тармоғидаги маълумотларда ҳам бундай организмлардан тайёрланган озиқ-овқатлар инсон организми учун зарарлилиги, турли хил ўсма касалликларига, бепуштлик, аллергик касалликлар, иммун тизимниниг сусайишига сабаб деб таъкидланган.\nШу ўринда бундай маҳсулотлар рўйхатида бозорларимизга кириб келган уруғи йўқ даражада, пўсти юпқа "америкача" тарвузлар, қип-қизил, пўсти юпқа ва силлиқ картошка, уруғини ажратиб олиб бўлмайдиган бодринг, помидор, булғор қалампири, бундан ташқари, гўшт ўрнида ирсий модификацияланган соядан фойдаланилган ҳар хил колбаса, сосиска каби маҳсулотлар, шоколад ва бошқа ширинликлар, кетчуп ва майонез, ҳар хил ичимликлар, ярим тайёр шўрва ва лағмонлар, таомга қўшимча таъм берувчи зираворлар ҳам борлиги кишини ўйлантиради. Ахир бундай маҳсулотлардан ҳар куни фойдаланамиз-ку...\nЎзим биология фани ўқитувчиси бўлганлигим боис, ГМОлар қандай яратилиши ҳақида назарий маълумотлардан хабардорман.\nҚоидага биноан, генетик ўзгартириш илмий ва хўжалик мақсадларида қўлланади. Генетик материални баъзан вируслар, бактерия вируслари, плазмидлар (бактерияларнинг ўзини ўзи кўпайтира оладиган қўшимча ирсий материали), транспозонлар (кўчиб юрувчи генетик элемент – ДНКнинг бир бўлаги) ёрдамида кўчириб ўтказилади. Бундай тажрибалар учун генетиклар, одатда, касаллик туғдирувчи микроорганизмлардан фойдаланишади. Нима учун улардан? Чунки айнан улар ўз хўжайин ҳужайрасининг ирсиятига осонлик билан бирика олади ва жуда тез кўпаяди. Худди шундай усуллар орқали барчамиз яхши кўриб истеъмол қиладиган картошка генига чаён гени «қўшилади». Натижада, биз ҳеч қайси ҳашарот емайдиган картошкага эга бўламиз. Ёки помидор ва қулупнайга қутб камбаласи (қалқонбалиқ) гени қўшилди. Энди бу ўсимликлар совуқдан қўрқмайди. Бундай помидорларни шимолнинг энг олис бурчакларида ҳам етиштириш имкони бўлади. Картошка ҳосили эса кўп тарқалган колорадо қўнғизидан жабр чекмайди. Яна ҳажми бир хил ва чириб битмагунча хушбўй ис таратиб турувчи олма ёки бир хил катталикдаги, узоқ сақланувчи помидор етиштириш мумкин. Ёки гуручга бошоқлиларга хос бўлмаган А витамини ишлаб чиқарувчи ген қўшиш мумкин. Қисқа қилиб айтганда, олимлар салгина уриниш билан кўпгина турларнинг ҳосилдорлиги, ҳашаротларга чидамлилигини оширмоқда ва уларнинг «фойдали»лигини кучайтирмоқда. Аввал селекционерлар бундай натижаларга ўн йиллар давомида эришган бўлишса, ҳозир бир-икки йил сарфланмоқда.\nМаълумотларга қараганда жаҳонда гени ўзгартирилган организм маҳсулоти истеъмол қилиш оқибатида ўлим ҳолати қайд этилган. Испаниялик фуқаро Хуан Педро Карлос помидор еган ва унда бирдан аллергик реакция бошланган. Унинг тамоғи бўғилиб тана босими тушиб кетган. Етиб келган шифокорлар Карлосга ёрдам бера олишмаган, (“Медицина 99”). Ўлим сабабини аниқлаштириш мақсадида, мутахассислар у еган помидор таркибини текшириб кўришганда сабзавот таркибида худди балиқники сингари кимёвий бирикиб кетган ғаройиб аллергенлар борлиги аниқланган экан. Бундан ташқари, помидор таркибида антибиотик ҳаракатини тақиқловчи қандайдир модда ва аллергия реакциясининг олдини олувчи лейкоцидлар ҳам топилган.\nТадқиқотларга кўра, трансген маҳсулотларни истеъмолга чиқариш тақиқланган Швецияда аҳолининг фақат 7 фоизи аллергик хасталикларга чалинар экан. Бундай маҳсулотлар кенг кўламда истеъмол қилинадиган, ҳатто махсус ёрлиқда кўрсатилмайдиган АҚШда эса худди шу хасталик билан оғриганлар мамлакат аҳолисининг 70,5 фоизини ташкил қилади. Бу катта фарқ.\nШу ўринда етук мутахассисларнинг бир-бирини инкор этувчи фикрларини келтирмоқчиман.\nЛюбов Калашникова, биология фанлари доктори, Бутунроссия наслчилик илмий текшириш институтининг ДНК технологиялар лабораторияси мудири («АиФ Здоровье», 20-сон, 13. 05. 2004): Трансгенларда модда алмашинуви, иммунитет лаёқати, гармонал кўриниши, аъзолар ва тўқималарнинг биохимик таркиби бошқача бўлади. Лекин энг асосийси – гени ўзгартирилган ҳайвонларнинг яшовчанлиги ва уруғланиши суст бўлади – насл қолдиришни «хоҳлашмайди». Биолог учун мана шу икки нуқтанинг ўзиёқ «бу ҳайвон соғлом эмас, касал», дейишга кифоя қилади. Ким касал ҳайвон гўштини ейишни хоҳлайди? Ҳайвоннинг гўштини ё сутини овқатга ишлатиш учун у мутлақо соғлом бўлиши керак. …Ичимизга овқат билан бирга кирадиган бегона ДНКга келсак, ҳақиқатан у ошқозонда парчаланиб кетади. Аммо бутунлай эмас, қанақадир қисми биологик фаоллигича қолиши мумкин. ДНКнинг ўзи шундайича хавфли эмас, балки ундан пайдо бўлган маҳсулот – гармон табиатли оқсил, инсектицид, қандай ирс кўчириб ўтказилганига қараб хавфлидир. Масалан, киритилган ирс трансген картошкада инсектицидларнинг юзага келишига хизмат қилади ва шу модда бўлгани учун уни Колорадо қўнғизи емайди. Дарвоқе, устидан капалаклар ҳам учмай қўяди. Аммо ёдингизда бўлсин: картошка палагига Колорадо қўнғизидан асраш учун инсектицид сепилса, кейин қоидага биноан, бу кимёвий модданинг парчаланишини, йўқолиб кетишини кутиш керак. Унгача бу картошкани истемол қилиб бўлмайди. Энди тасаввур қилинг: ўша инсектицид картошканинг ўзида, ичида ва доим туради, қанча сақласангиз ҳам, ҳеч қаёққа йўқолмайди. Шуни егингиз келадими?\nИброҳим Абдураҳмонов, ЎзРФА Генетика ва ўсимликлар экспериментал биологияси институти Геном технологиялар маркази лойиҳа раҳбари, биология фанлари доктори:\n– Ҳар қандай трансген ўсимликлар махсус лаборатория шароитларида уларни ишлаб чиқаришга татбиқ қилиш мумкинлиги, улардан озиқ-овқат маҳсулотлари ишлаб чиқишнинг хавфсизлиги, албатта, чуқур ўрганилади. Бу қатор тегишли маҳаллий ва халқаро ташкилотлар томонидан назорат қилинади. Шундай бўлса-да, назарий жиҳатдан генлар инженерлигидан нотўғри мақсадларда фойдаланиш мумкинлигини ҳам инкор этиб бўлмайди. Сабаби, ҳақиқатан ҳам бирор «ёмон» гендан олинган оқсиллар озиқ-овқат маҳсулотларига назоратсиз «мақсадли» тарзда ўтиб кетса, зарар келтириши мумкин.\nГМО ларни ярятувчи олимлар уларнинг мутлоқо безарарлигини исботлашга ҳаракат қилишади. Юқорида такидланганидек, трансген маҳсулотлар истеъмол қилинганда, тўғридан-тўғри зарар келтирмайди, чунки улар инсон генига жойлаша олмайди. У фақат тана бўйлаб кезиши ва оқсиллар синтезини қўзғатиши мумкин. Бир қарашда бунинг қўрқинчли ери йўқдай. Лекин ана шу оқсиллар инсон танаси учун бегонадир. Бошқача қилиб айтганда, уларнинг инсон танасида пайдо бўлиши табиий равишда кўзда тутилмаган. Бундай синтезнинг оқибати нима билан тугаши ва унинг қай даражада хавфлилигини фақатгина тахмин қилиш мумкин, холос.\nСалбий оқибатларнинг олдини олиш мақсадида сўнгги йилларда турли хорижий мамлакатларда ГМО маҳсулотларини импорт қилиш, ишлаб чиқариш ва муомалага киритишда чекловлар қўйиш юзасидан бир қатор чоралар амалга оширилмоқда.\nЎзбекистонда гени ўзгартирилган маҳсулотлар хавфсизлиги борасида қандай ишлар амалга оширилаяпти?\nМамлакатимиз мустақилликка эришгандан буён аҳолини сифатли озиқ-овқат маҳсулотлари билан таъминлаш учун ташкилий, ижтимоий, иқтисодий ва ҳуқуқий шароитлар яратилди. Жумладан, Вазирлар Маҳкамаси томонидан 2015 йилда “Аҳоли ўртасида соғлом овқатланишни янада ривожлантириш тўғрисида”ги қарори ва яна шу йилнинг август ойида “2015–2020 йиллар даврида Ўзбекистон Республикаси аҳолисининг соғлом овқатланишини таъминлаш концепцияси ва чора-тадбирлар комплексини тасдиқлаш тўғрисида”ги қарорлари қабул қилинди. Ушбу ҳужжатларнинг ижросини таъминлаш мақсадида Вазирлар Маҳкамаси ҳузуридаги “Соғлом овқатланишни ташкиллаштириш” комиссиясининг 2016 йилда “ГМО маҳсулотларини мамлакатимизга олиб келиш, уларни рўйхатга олиш, ишлатиш механизмларининг ҳуқуқий-меъёрий ҳужжатларини татбиқ этиш тўғрисида”ги режаси қабул қилинди. Бундан хулоса қилиб шуни айтиш мумкинки, хукуматимиз аҳоли саломатлиги йўлида қайғураётган экан, биз ўзимиз ҳам истеъмол қилаётган маҳсулотларимизга янада эътиборли бўлишимиз ва саломатлигимизни ўйлашимиз шарт.\nИнтернет маълумотлари асосида Дилором БАКИРОВА тайёрлади.\nЖДПИ академик лицейининг биология фани ўқитувчиси.\nAdmin. Жойлаштирган санаси: 23-06-2020, 16:56\nАсосий сахифа » Биласизми? » ГМО: фойдалими ёки зарарли?


Охирги янгиланиш: 17:41 13.07.2017\nОхирги янгиланиш: 13:58 12.07.2017\nОхирги янгиланиш: 20:47 11.07.2017\nЎтган ҳафтанинг энг ёрқин лаҳзаларни Sputnik Ўзбекистон фотолентасида томоша қилинг.\nОхирги янгиланиш: 20:16 22.06.2017\nРоссия президенти Иккинчи жаҳон урушида қурбон бўлганлар хотирасига ҳурмат бажо келтирди ва Кремл ёнидаги Номаълум аскар қабрига гул қўйди.\nОхирги янгиланиш: 15:28 21.06.2017\nТошкентда брейк-данс бўйича моҳир раққослар ва рақснинг бу турини эндигина эгаллаб келаётган ёшлар ўртасида мусобақа ўтказилди\nОхирги янгиланиш: 19:46 09.06.2017\nОхирги янгиланиш: 20:21 01.06.2017\nОхирги янгиланиш: 19:37 30.05.2017\nОхирги янгиланиш: 00:35 29.05.2017\nХитойда антиқа томша ғилдираги ишга тушди\nБаландлиги 145 метр бўлган ушбу томоша ғилдирагининг марказида ўқи йўқ. Ғилдирик атрофида 36 та томоша кабиналари ўрнатилган.\nОхирги янгиланиш: 23:50 25.05.2017\nЎзбекистон эстраданинг ёрқин юлдузи Юлдуз Усмонова Душанбеда концерт берди.\nОхирги янгиланиш: 14:43 25.05.2017\nКореялик бариста Канбин қаҳва кўпиги устида кичиқ таёқча ва овқатга ишлатиладиган бўёқлар ёрдамида мультфильм қаҳрамонларини, гуллар, ёки бирор ҳаёт саҳналарини чизади.


Boeing 747 самолётларини ишлаб чиқаришни қисқартиради\n17:51 / 25.06.2015\nАҚШнинг Boeing авиасозлик концерни йирик габаритли кенг фюзеляжли Boeing 747-8 самолётлари ишлаб чиқаришни 30 фоизга қисқартиради. 2016 йил мартидан бошлаб ойига фақат битта самолёт ишлаб чиқарилади. Бу ҳақда Aviation Week нашри хабар бермоқда.\nБундай қарор қабул қилинишига ушбу лайнерга бўлган талабнинг тушиб кетиши туртки бўлди. Boeing 747-8 буюртмалар портфели 32 самолётгача тушиб кетди.\nBoeing 747-8 ишлаб чиқариш ҳажмлари 2013 йилдан қисқартирила бошланган эди. Ўшанда ойига 2та самолётдан 1.75тага туширилган эди. Ўша йилнинг октябрида бу кўрсаткич 1.5тага туширилди. Ниҳоят, 2014 йил декабрида 1.3 дона самолёт ишлаб чиқариладиган бўлди.\nИлгарироқ Ле Бурждаги авиасалонда концерн Россиянинг “Волга-Днепр” юк ташувчи компанияси билан 20та Boeing 747-8 самолётларига шартнома имзоланганини маълум қилган эди.


Ўзбекистонлик спортчилар АҚШда Хитой яккакурашлари бўйича жаҳон чемпионатида иштирок этди\n16:41 / 27.08.2015\n10-12 июлда Флорида штатининг Орландо шаҳрида бўлиб ўтган Хитой жанг санъатлари бўйича халқаро жаҳон чемпионатида ўзбекистонлик спортчилар иштирок этишди. Улардан 2 нафари олтин, 2 нафари кумуш медалларга сазовор бўлишди.\nАйтилишича, мусобақада қатнашган 5 ўзбекистонликнинг 4 нафари мудофаа вазирлиги спорт клуби жангчилари бўлган. Уларга шарқ яккакурашлари бўйича катта мураббий, муай-тай бўйича 9 карра жаҳон чемпиони, профессионаллар орасида олтин камар соҳиби, халқаро тоифадаги спорт устаси майор Бахтиёр Норов бошчилик қилди. Норовнинг ўзи профессионал кикбоксинг бўйича чемпионлик унвонини муваффақият билан ҳимоя қилди. У Озарбайжон ва АҚШ вакиллари устидна ғалаба қозонди.\nМХСКнинг шарқ яккакурашлари бўйича мураббийи, универсал жанг бўйича жаҳон чемпиони сержант Сирожиддин Рўзиев мамлакат шарафини грепплинг йўналишида ҳимоя қилди. У ирландиялик ва мексикалик рақиблари устидан ғалаба қозониб, финалда АҚШ вакилига имкониятни бой берди.\nУниверсал жанг бўйича спорт устаси Алибек Абдуев ҳам ушу-саньда спорт тури бўйича 65 кг вазни тоифасида АҚШ вакилига ютқизиб, кумуш медал соҳибига айланди.\nУниверсал жанг бўйича халқаро тоифадаги спорт устаси, шарқ яккакурашлари бўйича жаҳон чемпиони Алишер Шербоев ушу-саньда спортининг 75 кг вазн тоифасида чемпионликни қўлга киритди. Финалда у АҚШ вакилини нокаутга учратди.


Ҳозирги пайтда аёлнинг иззатини ва инсонийлигини тириклайин кўмишган. Эрмак учун ўйналадиган қўғирчоқ бўлиб, жоҳиллар у билан вақтларини чоғ қилиш. Бу ҳол худди ёш болалар қўғирчоқ ўйнаганга ўхшайди. Уни яланғоч ё яланғочсифат қилиб журналларга тамоша қилишлари учун чиқариб қўйишади. Эркаклар ғаризаларни қўзғатадиган шарманда шаклда, илмфан ёки гўзаллик баҳоналари билан расмларини чизишиб, унинг суратларини кийимкечак дўконларига, китоб сотиладиган расталар, меҳмонхоналар ва бошқа ҳар хил дўконларга, ҳатто ҳаммомларгача қўйиб чиқишган. Бунга унинг гўзал ва латофатлилигини баҳона қилишади. Яна гўзаллик маликаси деган фикрни ҳам ихтиро қилишган, бўлиб «Пахта гўзаллик маликаси» ё «Ипак гўзаллик маликаси», «Баҳор гўзаллик маликаси», «Латофатгўзаллик маликаси», «Куз гўзаллик маликаси» деган сўзларни атрофдан эшитамиз. Ҳозирги вақтда «гўзаллик маликалар»и орасида эркакларнинг боши айланиб кетади. Айтингчи, бу ишлар аёлни ҳурмат қилишми ёки унинг назокатидан фойдаланиб, унинг иззатини оёқости қилишми?\nНикоҳни иффат ва сақланиш йўли қилиб берган Аллоҳ таолога ҳамдлар бўлсин. У зот мусулмонларга уйланиш йўлйўриқларини, унинг сабаб-омилларини енгиллаштиришга ва нафсларини ҳаромдан сақлашга буюради. Уйланишга рағбатли кимсаларнинг ризқларида бойлик ва кенгликни ваъда қилади. Шаъни азиз бўлган зот шундай дейди:\n«Ўз ораларингиздаги тул-беваларни ҳамда қул ва чўриларингизнинг яхшиларини уйлаб қўйинглар, агар улар камбағал бўлсалар Аллоҳ уларни Ўз фазлу карами билан бой-беҳожат қилур. Аллоҳ (фазлу карами) Кенг, Билгувчидир» (Нур, 32).\nВа башарият ҳидоятчиси, инсоният муаллими, улуғ мураббий, намунали эр, умматни иззат ва ҳақ йўлда қоим бўлишга, йигитларни вақтида уйланиши учун ўзининг оталарча ва улуғ кўрсатмалари билан тарғиб қилган саййидимиз Муҳаммадга саловот ва саломлар бўлсин. У киши айтганларки: «Эй йигитлар жамоаси, сизлардан ким уйланишга қурби етса, уйлансин, чунки уйланиш кўзни аёлларга қарашдан ва фаржни ёмон, ҳаром ишлардан сақлайди. Агар қайси бирларингизнинг уйланишга қурби етмаса, рўза тутсин, рўза тутиш у учун яхшидир» (Бухорий ва Муслим ривояти)\nВа яна саййидимиз Муҳаммаднинг (с.а.в.) хонадонларига, саҳобаларига ва у зотларга қиёматгача яхшилик билан эргашганларга саловот ва саломлар бўлсин.\nБу рисола мусулмон биродарларимиз учун манфаатли бўлиб, пок Ислом шариатида турмуш қуриш ишларига тааллуқли. Ўзларига Ислом динини лозим тутган ва аҳкомларига мувофиқ яшашни, шу билан бирга расмиятчанлик ва бепарволикдан узоқ бўлиб, аср руҳи билан ҳамнафасликда юришни ирода қилган мусулмон оилага бажариши керак бўлган тўй ва никоҳ мавзулари ўрин олган. Чунки Ислом ҳар бир замон ва маконга хос бўлгани боис инсон болаларининг ислом одоби ва аҳкомларини тутишлари билан саодат ва роҳат фароғатда яшашига тўсқинлик қилмайди. Ушбу кичик рисолада ўқувчи учун Қуръон ва суннатдан ташқари ўтган тақводор солиҳларнинг ҳаётидан кўплаб далил ва мисоллар келтирилган. Китоб муқаддима, ўнта бўлим ва хотимадан таркиб топган.\nАллоҳдан сўрайманки, «келинкуёвга ҳадя» сифатида битилган бу рисола мусулмон йигитқизларга наф келтирсин ва уларни шайтон тузоқлари ва фитна сирпанчиқларидан узоқ қилсин. Шу билан биргаликда амалларимизни Ўзи учун холис бўлишини насиб қилсин. Албатта, яхшилик ва раҳмат эгаси унинг Ўзидир. Саййидимиз Муҳаммаднинг хонадони ва саҳобаларига Аллоҳнинг салоти ва саломлари бўлсин.


Болалар-ўсмирлар футбол академияларида истеъдодлар камол топмоқда / Olamsport.com\nБолалар-ўсмирлар футбол академияларида истеъдодлар камол топмоқда\nТеглар : Болалар спортиФутбол\nФутбол спорт турида юқори иқтидорга эга бўлган болаларни саралаб, уларни ушбу соҳада ўқитиб, индивидуал хусусиятларини кучайтириш, болалар ва ўсмирлар футболини ривожлантириш учун ишончли захирани шакллантириш, истеъдодли болаларни футболга жалб этиш ва футбол бўйича салоҳиятини доимий равишда ошириб бориш, шунингдек, профессионал футболчиларни тайёрлаш тизимини ташкил этиш, юртимиз футболини футболи ривожланган мамлакатлар билан халқаро даражада рақобатлашадиган даражага етказиш, турли ёш тоифасидаги республика терма жамоаларга ва профессионал футбол жамоаларига етук футболчиларни тайёрлаш каби бир қатор эзгу – мақсадларни кўзлаган болалар- ўсмирлар футбол академияларида бугун футболга ошно ўқувчилар жам бўлишган.\nЎзбекистон футбол ассоциацияси ҳузуридаги Тошкент вилояти болалар - ўсмирлар футбол академиясида белгиланган низомга кўра саралаш босқичидан ўтган 154 нафар футболда истеъдоди бор болалар таълим-тарбия олишмоқда. Янгийўл тумани Халқабод қурғони ҳудудидаги “Ватан” номли маҳаллада жойлашган мазкур футбол академиясида машғулотларда эмин-эркин шуғулланишлари учун батартиб қилиб бунёд этилган турли улчамдаги футбол майдонлари доим футболчи-ўқувчилар билан банд. Яқиндагина кўчада шунчаки, тўп тепиб, ўз имкониятини тўла номоён этолмай, қалбидаги митти орзулари руёбини кўришига унчалик ҳам ишонмай юрган футболга ошиқ болаларнинг бугун ҳеч қандай тусиқларсиз, барча шарт-шароитлар муҳайё бўлган масканда тўп тепиш имконига эга бўлгани улар учун мароқли. Керакли даражадаги лицензияга эга бўлаган тажрибали мураббийлар қўл остида футболни ўрганаётган болаларнинг орзулари бир олам. Энди бу болалар кўнглига яширган орзуси амалга ошишини билади. Фақат тинимсиз меҳнат, ўз устида ишлаш орқали эришиладиган юлдузликни футболда юлдуз бўлган футболчилар ҳаёти яққол мисол эканлигини ҳам билишади.\nАндрей Снетков, Ёкуб Рисбоев, Кахрамон Жумев, Даврон Душабоев, Зафар Содиков, Илҳом Мирзаев каби жонкуяр мураббийлар шогирдларини профессионал лигаларда, терма жамоалар сафида кўришни максад қилишган. Абдираҳмон Даминов, Азамат Сулоймонов, Дилрўх Алиев, Шокир Шарифжонов, Ёрқин Сувонов, Саъдулла Хайруллаев, Сардор Маҳмудов сингари иқтидорли ўқувчилардан устоз-мураббийларнинг умиди катта. Ҳали академия ташкил этилганига бор-йўғи учинчи ой кетяпти. Бироқ ўқувчиларнинг ғалабага бўлган интилиши чакки эмас. Бунга мисол, яқинда 2005 йилда туғилган болалар ўртасида ўтказилган республика биринчилигида Тошкент вилояти терма жамоаси сафида иштирок этган академия тарбияланувчилари фахрли иккинчи ўринни эгаллашган. Айни пайтда эса 14 та ҳудудий болалар – ўсмирлар академиялари ўртасида “ЎФА Кубоги” мусобақасида иштирок этаётган Тошкент вилояти болалар - ўсмирлар футбол академияси тарбияланувчилари гуруҳ босқичидан муваффақиятли ўтиб, чорак финалга йўл олишди. Энди улар Наманган вилояти жамоасига қарши куч синашишади. 11-13 ноябрь кунлари ЎФА томонидан барча болалар –ўсмирлар академияларининг директорлари, спорт ишлари бўйича директор ўринбосарлари ва мураббийлар иштирокида илмий-амалий ўқув семинарининг айнан ушбу масканда бўлиб ўтгани, футбол сир-асрорларини ўрганаётган ўқувчиларда иштиёқни оширса, меҳнат қилаётган мураббийларнинг тажрибаси янада бойишига хизмат қилиши бор гап. Академия мезбонлигида Янгийўл тумани маҳаллаларида истиқомат қилаётган мактаб ўқувчилари ўртасида ўтказилган “Baby Legue” деб номланган футбол мусобақасини ўтказилиши ҳам ёш болаларда футболга, спортга бўлган қизиқишни кучайтириш ҳақиқат.\n- Академия сифатида иш бошлаганимзга эндигина уч ой тўляпти, ҳали қилишимиз керак бўлган ишлар талайгина дейди, - Тошкент вилояти болалар - ўсмирлар футбол академияси техник директори Бекзод Муқимов. – Мурабийларимиз малакасини босқичма-босқич амалга ошириш, нафақат футболда балки таълим-тарбия ишларига ҳам алоҳида эътибор қаратганмиз. Ўқувчиларни аниқ ва ижтимоийи фанлардан яхши ўзлаштириши, фан олимпиадларида ижобий натижаларга эришишлари, сифатли ва калорияларга бой озиқ-овқатларни истеъмол қилишлари, бўш вақтларини мазмунли ўтказишлари биз учун муҳим. Селекция ишларига ҳам эътибор қаратиш орқали футболга қизиқиши юқори бўлган, иқтидорли болаларни эрта аниқлаб, академияга жалб этишимиз ҳам зарур . Тўғри, камчилик ва муаммолар ҳам йўқ эмас. Аммо Алберт Аҳматгалеев раҳбарлигида юзага келиши мумкин бўлган муаммоларга барҳам беришга ҳам эришяпмиз. Футбол билан ошно бўлган тарбияланувчиларимизни иқтидорини, истеъдодларини шакллантириб, терма жамолар, суперлигаларда иштирокини кўриш, терма жамоа сафида осиё ва жаҳон чемпионатларида юртимиз шаънини муносиб ҳимоя қила оладиган футболчиларни етказиб бериш бош мақсадларимиздан саналади.


Машинага ўзи истаган давлат рўйхатидан ўтказиш рақамини (кейинги ўринларда – рақам) олиш учун фуқаролар махсус онлайн-аукционда рекорд даражадаги суммаларни сарфлашмоқда. Бундай инвестициялар ҳуқуқий нуқтаи назардан хавфсиз ёки йўқлигига Norma.uz аниқлик киритишга ҳаракат қилди.\nЭслатиб ўтамиз, рақамлар турига қараб 3 усулда берилади:\n• «содда» («оддий») рақамлар – қатъий тартиб бўйича (рақамларнинг ўсиб бориш тартибига мувофиқ);\n• махсус рўйхатга киритилган «чиройли» рақамлар – махсус онлайн-аукцион орқали (бошланғич нархи ЭКИҲнинг 35 дан 130 бараваригача);\n• «ўзингга тузиб ол» туридаги рақамлар (яъни «чиройли» рақамлар рўйхатига киритилмаган ҳарф ва рақамларнинг исталган комбинацияси билан) – ДЙҲХХнинг ҳудудий бўлинмаларига ариза бўйича оширилган ставка бўйича тўлов билан (ЭКИҲнинг 150 баравари).\nАвтомототранспорт воситаларини давлат рўйхатидан ўтказиш тартиби тўғрисидаги низомнинг 27-бандида ҳар қандай рақам автотранспорт воситаси эгасининг мулки ҳисобланмасдан, улардан қатъиян мақсадли фойдаланилиши учун унга тақдим этилади, деб аниқ ва тушунарли ёзиб қўйилганини инобатга олинг. Яъни, катта пул сарфлаб ҳам ҳеч ким рақамни ўз мол-мулкидек эркин тасарруф қилишга ҳақли эмас.\nБироқ давлат рақам сақланишининг қатор кафолатларни тақдим этган.\nМашина сотилганда (ҳадя қилинганда, алмаштирилганда)\nАгар автомобиль сотилган бўлса, унинг олдинги ва янги эгаси «чиройли» рақам ёки «ўзингга тузиб ол» туридаги рақам қай бирларида қолишини ҳал этиб олишлари керак бўлади. «Содда» рақамлар машина билан бирга янги эгасига ўтади ёки йўқ қилинади.\n«Чиройли» ёки «ўзингга тузиб ол» рақамининг олдинги эгаси устуворликка эга, яъни ДЙҲХХга мазкур рақамни ўзида сақлаб қолиш тўғрисидаги ариза билан мурожаат этиши мумкин. Рақамнинг олдинги эгаси уни бошқа автога ўрнатгунига қадар ДЙҲХХ уни ўзида бепул сақлайди. Аммо рақам 12 ой ичида талаб қилиб олинмаган тақдирда олдинги эгасининг ҳуқуқлари бекор қилинади.\nРақам автонинг олдинги эгаси учун сақланмаган тақдирда унинг янги эгаси рақамни олиши мумкин бўлади. Бунинг учун ҳам ариза топшириш талаб этилади.\nАвто бошқа ҳудудга сотилган тақдирда, агар унинг олдинги эгаси рақамни ўзида сақлаб қолиш тўғрисида ариза топширмаган бўлса, рақам янги рўйхатдан ўтказиш жойи бўйича шунчаки йўқ қилинади. Ушбу рақам янги савдолар учун қайтадан тайёрланиши мумкин.\nРақам эгаси уни бошқа шахсга сотиш (ҳадя қилиш)ни хоҳлаган тақдирда\n«Чиройли» ёки «ўзингга тузиб ол» туридаги рақамни автомобилдан алоҳида сотиш мумкин эмас, чунки у ҳар доим давлат мулкида қолади. Бироқ техник жиҳатдан рақамнинг ўзини яқин қариндошларга алоҳида бериш мумкин. Бунинг учун:\n1) автомобилни сотиш (ҳадя қилиш, алмаштириш);\n2) ДЙҲХХга рақамни олдинги эгасида сақлаб қолиш тўғрисида ариза билан мурожаат этиш;\n3) рақамни яқин қариндошга (ота-она, туғишган ва тутинган ака-ука, опа-сингил, эр-хотин, фарзандлар, шу жумладан, асраб олинган, бува, буви, набира, шунингдек эр-хотиннинг ота-онаси, туғишган ва тутинган ака-ука ва опа-сингиллари) ёки биргаликдаги мулк ҳуқуқига эга шахсга (одатда, эр ёки хотин) бериш илтимоси билан ДЙҲХХга ариза билан мурожаат этиш зарур. Бунда мазкур рақам қайси автомобилга ўрнатилишини кўрсатиб ўтиш талаб этилади.\nИзоҳ: юридик шахсдан «чиройли» ёки «ўзингга тузиб ол» рақамлари фақат қуйидагиларга рўйхатдан ўтказиладиган (ўтказилган) автотранспорт воситасига берилиши мумкин:\n• ўша юридик шахснинг номига – автотранспорт воситасининг олдинги эгаси томонидан;\n• унинг ҳуқуқий вориси номига (номини ўзгартириш, бирлаштириш, қўшиб юбориш, бўлиш, ажратиб чиқариш ёки юридик шахсни қайта тузиш);\n• бошқа юридик шахс номига – автонинг олдинги эгасининг иштирокчиси (муассиси, аъзоси) томонидан;\n• машинанинг олдинги эгаси иштирокчи (муассис, аъзо) бўлган бошқа юридик шахс номига.\nАвто билан бирга «сотиш» варианти: Рақам сотувчиси арзонроқ нархдаги автомобилни сотиб олади, ДЙҲХХга тегишли аризани топшириш йўли билан унга «чиройли» ёки «ўзингга тузиб ол» рақамини ўрнатади. Шундан кейин арзон автомобиль қимматбаҳо рақам билан бирга сотилади (ҳадя қилинади ва ҳ.к). Автомобилни ДЙҲХХда расмийлаштирганда транспорт воситасининг янги эгаси рақамни ўзида сақлаб қолиш тўғрисида ариза топширади. Сўнгра, расмийлаштирилгандан кейин рақамни бошқа автога қайта ўрнатиш тўғрисида навбатдаги ариза топширилади. Югур-югур ва сарф-харажатлар кўп, аммо бу йўл мақсадга элтади.\nРақамни бериш машина билан боғлиқ расмий битимлардан «тушириб қолдирилиши» боис, тарафлар ўртасида олдинги эгаси муайян сумма эвазига рақамга бўлган ҳуқуқдан воз кечиши тўғрисида алоҳида келишув (ёки тилхат) тузишни тавсия қиламиз. Бу ернинг ўзида пул автонинг олдинги эгасига топширилганлиги ва у қабул қилиб олганини кўрсатиш мақсадга мувофиқ бўлади. Бу ҳар иккала тарафни мажбуриятлар бузилиши хавфидан сақлайди.\nРақамга зиён етганда\n«Чиройли» ёки «ўзингга тузиб ол» рақамига зарар етган тақдирда ДЙҲХХ ҳудудий органлари автотранспорт воситасининг рўйхатга олиш маълумотлари асосида унинг дубликати берилишини таъминлайди. Дубликатлар ДЙҲХХ ҳудудий органи буюртмасига биноан тайёрланади. Дубликатлар олингунга қадар даврда илгари фойдаланилган яроқли рақамлар тегишли ҳақ ундирилмасдан берилиши мумкин.\nДубликат берилганлиги учун «содда» рақам учун тўловнинг ярим ставкасини тўлашга тўғри келади. Қонунчиликдаги сўнгги ўзгартиришларга биноан ушбу таомил 8 кунгача бўлган муддатни ўз ичига олади.\nРақам ўғирланганда ёки йўқотиб қўйилганда\nЙўқотилган ёки ўғирланган ҳар қандай, шу жумладан, «чиройли» ва «ўзингга тузиб ол» рақамлари учун уларнинг дубликатларини беришга йўл қўйилмайди. Фақатгина уларни топиб олишларига умид қилиш мумкин. Топилганида – унинг эгаси аризасига кўра қайтаришади.\nМашина ўғирланганда ёки олиб қочилганда ҳам шундай тартиб қўлланилади.\nЭгаси вафот этганда\nАвтомобиль эгасининг ворислари меросга бўлган ҳуқуқни тасдиқловчи ҳужжатларни (қонун бўйича меросга бўлган ҳуқуқ тўғрисидаги гувоҳнома, васиятнома) тақдим этган тақдирда мерос қолдирувчининг «чиройли» ёки «ўзингга тузиб ол» рақамини олишга ҳақли бўладилар. Maнба: kunuz


14.10.2021 189 views0\nШымбай районында «Тагжап» АПЖ аймагында 2021-жыл 14-октябрь күни саат 09:20 дан 18:00 ге шекем 182-санлы трансформатор пунктинде реконструкция модеринизация жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nШымбай районында «Таг жап» АПЖ аймагында 2021-жыл 14-октябрь күни саат 09:20 дан 18:00 ге шекем 405а-санлы трансформатор пунктинде киши оңлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nҚанлыкөл районында «Қанлыкөл» АПЖ аймағында 2021-жыл 14-октябрь куни 09:30 дан 18:00 ге шекем “Алтынкол 35/10 кВ” Жардемши станциясында киши оңлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nҚанлыкөл районында «Дослык» МПЖ аймағында 2021-жыл 14-октябрь куни саат 09:30 дан 13:00 ге шекем 40-санлы трансформатор пунктинде киши оңлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nХожели районы «Жана-жап» АПЖ аймағында 2021-жыл 14-октябрь күни саат 10:30 дан 18:00 ге шекем 167-санлы трансформатор пунктинде киши оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nХожели районы «Куляб» АПЖ аймағында 2021-жыл 14-октябрь күни саат 10:30 дан 18:00 ге шекем 41-санлы трансформатор пунктинде ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады\nТақыятас районында “Сарайкол” АПЖ аймағында 2021-жыл 14-Октябрь күни саат 10:00 ден 18:00 ге шекем 210-санлы трансформатор пунктинде” Абат ауыл “дастури бойынша линиясын СИП кабельге алмастырыу жумыслары өткерилиӯине байланыслы электр энергиясы менен тәмийинлеӯ ӯақытынша тоқтатылады\nШоманай районында «Сарманбайкол» АПЖ аймағында 2021-жыл 14-октябрь куни 09:40 дан 18:00 ге шекем 216-санлы трансформатор пунктинде киши оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nШоманай районында « Дийханабад» АПЖ аймағында 2021-жыл 14-октябрь куни 09:40 дан 18:00 ге шекем 135-санлы трансформатор пунктинде киши оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nШоманай районында « Дийханабад» АПЖ аймағында 2021-жыл 14-октябрь куни 09:40 дан 18:00 ге шекем 262-санлы трансформатор пунктинен шығыӯшы 0,4 кВ ҳаӯа тармағында ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nШоманай районында «Бирлешик» АПЖ аймағында 2021-жыл 14-октябрь куни 09:40 дан 18:00 ге шекем 248-санлы трансформатор пунктинде ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nШоманай районында «Айбуер» АПЖ аймағында 2021-жыл 14-октябрь куни 09:40 дан 18:00 ге шекем 37-73-санлы трансформатор пунктлеринен шығыӯшы 0,4 кВ ҳаӯа тармағында ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nХожели районы «Сарышунгүль, Кумбыз» МПЖ аймақларында 2021-жыл 14-октябрь күни саат 10:30 дан 18:00 ге шекем 168-санлы трансформатор пунктинде ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nШоманай районында «Бег жап» АПЖ аймақларында 2021-жыл 14-октябрь күни саат 09:40 дан 13:00 ге шекем «Қаразой» фидеринде киши оңлаў жумыслары өткерилиўине байланыслы электр энергиясы менен тәмийинлеў ўақтынша тоқтатылады.\nЕлликқала районы «Гулдурсин» МПЖ аймағында 2021-жыл 14-октябрь күни саат 10:00 ден 18:00 ге шекем 241-санлы трансформатор пунктинде ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nЕлликқала районы «Қырыққызобод» МПЖ аймағында 2021-жыл 14-октябрь күни саат 10:00 ден 18:00 ге шекем 265-санлы трансформатор пунктинде ири оӊлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nТөрткүл районында « Шодлик, Уллубог,Тозабогёп, » АПЖ аймаларында 2021-жыл 14-октябрь куни 10:00 ден 18:00 ге шекем “Уллубоғ 110/10 кВ” Жардемши станциясында киши оңлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады.\nТөрткүл районында « Наврўз, Ю.Курбанов, Пахтаобод, Қумбосқан» АПЖ аймақларында 2021-жыл 14-октябрь куни 10:00 ден 16:00 ге шекем “Ю.Курбанов 35/10 кВ” Жардемши станциясында киши оңлаӯ жумыслары өткерилиӯине байланыслы электр энергиясы менен тәмийинлеў ўақтынша тоқтатылады\nЕлликқала районында «Ихлос,Сарабий» АПЖ аймақларында 2021-жыл 14-октябрь күни саат 10:00 ден 12:00 ге шекем «Дўстлик» фидеринде киши оңлаў жумыслары өткерилиўине байланыслы электр энергиясы менен тәмийинлеў ўақтынша тоқтатылады.\nБозатау районында “Еркиндарья” АПЖ аймагында 2021-жыл 14-октябрь куни саат 10:00 ден 18:00 шекем 616-санлы трансфарматор пунктинде киши онлау жумыслары откерилиуине байланыслы электр энергиясы менен тамийенлеу уактынша токтатылады.


Сохта «стикер» ясаган ҳайдовчига нисбатан жиноят...\n05.04.2020 20:40 0 3031\nЖорий йилнинг 2 апрель куни соат 16:40 ларда Андижон вилояти ИИБ ЙҲХБ инспектори Э.Юлдашев Андижон шаҳар, Машраб кўчаси, Лермонтов чорраҳасида ҳайдовчи 1999 й.т. С.Д. бошқарувида бўлган «Спарк» русумли транспорт воситасини тўхтатади.\nИнспектор автомашинани бошқариш ҳуқуқини берувчи тегишли ҳужжатларини сўраган вақтида ҳайдовчи С.Д. «Карантин Соvid-19» ёзувли 01/0000916 рақамли махсус рухсатномани кўрсатади ва у Тошкент шаҳар ҳокимлиги томонидан берилганлигини айтади.\nИИВ ЙҲХББ ахборот хизмати хабарига кўра, суриштирувда ушбу рухсатнома қалбакилаштирилиб тайёрланганлиги маълум бўлган. Мазкур ҳолат юзасидан Андижон шаҳар ИИО ФМБ ТБ томонидан фуқаро С.Д.га нисбатан Ўзбекистон Республикаси Жиноят Кодексининг 228-моддаси 1-қисми билан жиноят иши қўзғатилган.\nАндижон стикер жиноят иши Соvid-19\nҲуқуқ бугун, 11:25\nЖамият 02/06, 07:25


09:01, 10.12.2019 // 26175\nБугун Нобель мукофоти эгаларига топширилади\nҲар йилнинг 10 декабрь санасида Швеция пойтахти Стокгольмда Нобель мукофотини эгаларига тантанали топшириш маросими ўтказилади. Бу ҳақда «Дарё» колумнисти Музаффар Қосимов ҳикоя қилади.\nМукофот таъсисчиси Альфред Нобель 1896 йилнинг айнан шу санасида мияга қон қуйилиши туфайли вафот этган эди. У 1895 йилнинг 27 ноябрь куни ёзиб қолдирган ва омма эътиборига 1897 йил январида эълон қилинган васиятга кўра, ҳар йили физика, кимё, тиббиёт ва физиология, адабиёт ва тинчлик соҳаларида катта илмий ютуқларга эришган шахслар Швеция қироли ва қироллик оиласи вакиллари иштирокида мукофотланади.\nИлк бор Нобель мукофоти 1901 йилнинг худди шу санасида эгаларига топширилган. Ўшанда Вильгельм Рентген, Якоб Вант-Гофф, Сюлли Прюдом, Эмиль Беринг, Анри Дюнан ва Фредерик Пасси мукофотнинг биринчи соҳибларига айланган эди.\nБу йилги Нобель эгалари ҳам 10 декабрь санасида Стокгольмда жам бўлади. Асосий тантаналар шаҳар ратушасида ўтказилади. Тинчлик бўйича мукофот эса анъанага мувофиқ Норвегия пойтахти Ослода, Норвегия қироли томонидан берилади.\nМукофот эгалари Стокгольмга бир неча кун аввалроқ етиб келади ва илмий соҳалари бўйича махсус Нобель маърузаларини ўтказади. Хусусан, 9 декабрь соат 00:45 да физика бўйича жорий йилги Нобель маърузаси, 03:05 да кимё бўйича Нобель маърузаси тўғридан-тўғри намойиш этилди. Шунингдек, маросим олдидан ўтказиладиган анъанавий Нобель суҳбатлари ҳам жуда қизиқ бўлади. Унда олимларнинг шахсий ҳаётий принциплари, турли ҳодисаларга муносабати ва бошқа масалалар ҳақида сўз боради.\nАсосий маросим ратушанинг мовий залида бўлиб ўтади. Аввалига фахрий қоровул ҳамроҳлигида лауреатлар залга кириб келади ва жойларини эгаллайди. Кейин эса Швеция қироли ва малика, унинг ортида эса тахт вориси ва унинг турмуш ўртоғи ташриф буюради.\nМаросимни Нобель қўмитаси раиси кириш сўзи билан очиб, Нобель хотирасига ҳурмат бажо келтиради ва қисқа нутқ сўзлайди. Сўнгра мукофот бирма бир эгаларига қирол томонидан топширилади.\nРатушада Швеция симфоник оркестри алоҳида тайёргарлик билан махсус ритмик зарбли мусиқалар ижро этади. Мукофотни йўналишлар бўйича топширишлар орасидаги мусиқали танаффусларда жаҳон классикасининг нодир намуналаридан ижро этади. Қисқасини айтганда, маросим жуда юксак ҳашамат билан ташкил этилади ва олимларнинг илмий ишлари учун муносиб эътирофлар янграйди.\nШу куннинг ўзида, кечки соат 19:00 да Нобель соҳиблари ва уларнинг яқинлари учун тантанали банкет уюштирилади. Мукофот эгалари орасида аёл киши бўлса, швед қироли улардан бирининг қўлини тутган ҳолда залга кириб келади. Аёл киши бўлмаса, бирор лауреатнинг аёли ушбу вазифани бажариши мумкин. Албатта, банкет қирол ҳазрати олийларининг шарафига қадаҳ кўтариш билан бошланади. Бу сана Нобель вафот этган сана экани туфайли унинг хотирасига ҳурмат бажо келтирилади.\nНобель сўнгги нафасини олган жой – Италиянинг Сан-Ремо шаҳри маъмурияти ҳар йили маросим учун Стокгольмга 23 мингта гулдан иборат махсус гулчамбар юборади. Бу гуллар Нобель мукофотини топшириш маросимларини безашда ишлатилади. Одатда соат 22:15 да қирол ҳаммани рақсга таклиф этади. Рақс ва балл ратушанинг олтин залида бўлиб ўтади. Байрам 11 декабрь соат 1:30 да тугайди.\nБир неча йиллардан буён Нобель мукофоти қўмитаси мукофотни топшириш жараёни ва банкетларни YouTube’га жойлаб келмоқда. Бу йилгисини ҳам ушбу ҳавола орқали томоша қилишингиз мумкин.\n00:00 Кеча // 136171\n21:57, 27.05.2020 // 107514\n22:27 Кеча // 98028\n10:02 Кеча // 94690\n14:06 Кеча // 90355


19.09.2019 15:53 0 1543\n16 сентябрь кунидан 17 сентябрга ўтар тунда тахминан соат 3.00 да, 24 ёшли Данил И. ва 27 ёшли Павел Ю. Мирзо-Улуғбек туманида дорихона эшигининг қулфини бузиб, ичкарига кирган. Бу ҳақда Тошкент шаҳар ИИББ матбуот хизмати хабар бермоқда.\nУлар нархлари 6.400.000 сўм ва 4.000.000 сўм бўлган иккита «Av Tech» процессорларини ўғирлаб, воқеа жойидан яширинишга урунишган. Аммо улар тез орада ИИББ ходимлари томонидан қўлга олинган. Ушбу факт асосида Ўзбекистон Республикаси Жиноят кодексининг 169-моддаси («Ўғрилик») бўйича жиноий иш қўзғатилди.\nТошкент ўғрилик дорихона\nЖамият Кеча, 22:23\nҲуқуқ 11/12, 22:20\nИИББ ходимлари махсус рецептсиз кучли дори воситаларини сотган дорихона ишчисини аниқлашди


Инсонийлик ўлмаган: «Ливанда намойишчилар болани қўрқитиб юборишгани учун уни қўшиқ билан овутишди» | Fayzbog.uz\n23.10.2019 / Маъмурият /\nЛиванда норозилик қатнашчилари намойишлардан қўрқиб кетган болага қўшиқ куйлаб беришди.\nЛиванлик онанинг сўзларига кўра, унинг боласи кўчадаги тартибсизликлардан қўрқиб кетган. Шундан сўнг она намойиш қатнашчиларига унинг боласи бу тартибсизликлардан қўрқаётганини билдирган. Даҳшатга тушган болани бир неча митинг қатнашчилари «Shark Baby» қўшиғини куйлаб, тинчлантиришган.\nГўёки Ливандаги бир неча кундан буён давом этаётган нарозиликлар, инқирозга учраётган давлат, аҳолининг оғир турмуш шароитлари болаларнинг севимли қўшиғи тимсолида бир дақиқага тин олди. 15 ойлик Робинга куйланган қўшиқ эса бутун дунё болаларининг мадҳиясига айланди. Болакайнинг кулгуси ва тинчланиши тасвирланган видео тезда тарқалиб кетди ва ижтимоий тармоқлардаги кўплаб инсонларнинг таҳсинига сазовор бўлди.\nЭслатиб ўтамиз, Ливанда ҳукуматнинг нотўғри олиб бораётган сиёсати, ташқи қарзларнинг кўпайиб кетиши, сиёсий ва молиявий олигархларнинг ажралиб чиқаётгани ва ислоҳотларнинг вақтида амалга ошмаётгани ортидан нарозиликлар бўлиб ўтмоқда.\nМаълумот учун, 2015 йилда уруш бўлётган давлатлардан қочиб, Германияга қочқин сифатида борганлар сони кўп бўлган. Ўша йили Германияда рождествога салют отилмаган. Буни «ўз уйларидан бомба овозларидан тўйган болаларга маънавий зарар етиши мумкин», дея изоҳланган.\nЮқоридаги воқеани қуйидаги видеода кўришингиз мумкин:


Дакар 2016нинг энг яхши онлари\nБу йил Дакар 2016 ралли-марафони 2-16 январда Аргентина ва Боливия ҳудудларида бўлиб ўтди, бу пойга InstaForex Loprais Team - Алеш Лопрайс жамоаси учун ҳақиқий синов бўлди. 9 минг километрлик маршрут техник муаммолар сабабли, бахтга қарши, тўлиқ босиб ўтилмади. Тўртинчи босқичда жамоа денгиз сатҳ...\nБу йил Дакар 2016 ралли-марафони 2-16 январда Аргентина ва Боливия ҳудудларида бўлиб ўтди, бу пойга InstaForex Loprais Team - Алеш Лопрайс жамоаси учун ҳақиқий синов бўлди. 9 минг километрлик маршрут техник муаммолар сабабли, бахтга қарши, тўлиқ босиб ўтилмади. Тўртинчи босқичда жамоа денгиз сатҳидан 4000 м баландликда юк машинасини таъмирлаш учун зарур қурилмаларсиз ва алоқасиз тўхтаб қолишди. Натижада, етарлича кўп вақтни йўқотиб, Лопрайс кейинги босқичга кира олмай қолди. Мағлубиятга қарамай, жамоа тушунликка тушмаяпти ва навбатдаги пойгача тайёргарлик кўришга киришди. Дакар 2016нинг ёдда қоладиган ёрқин онлари - янги видеороликда.\nInstaForex Loprais Team. Дакар 2016\n16 январда Дакар 2016 ралли-рейдининг охирги 13-босқичи якунланди, унда пойга техникасининг тўртта синфида: автомобиллар, юк машиналари, квадроцикллар ва мотоциклларда спортчилар иштирок этишди. InstaForex Loprais Team жамоаси пойгачи коньонлар, қумликлар ва ўтиш қийин бўлган қумликларни енгиб...\n16 январда Дакар 2016 ралли-рейдининг охирги 13-босқичи якунланди, унда пойга техникасининг тўртта синфида: автомобиллар, юк машиналари, квадроцикллар ва мотоциклларда спортчилар иштирок этишди. InstaForex Loprais Team жамоаси пойгачи коньонлар, қумликлар ва ўтиш қийин бўлган қумликларни енгиб ўтишга қодир бўлган IVECO юк машинасида киришдилар. Бу йил Алеш Лопрайс Дакарда ўзининг ҳамкори голландиялик Жерар де Рой билан бирга иштирок этиб, юк машиналари синфидаги ралли-марафоннинг мутлақ ғолиби бўлди.\nМарокко 2015 раллиси\nМароккода 3-9 октябрда ралли-рейдлар бўйича ФИА Жахон кубогининг навбатдаги босқичи - OiLibya оf Morocco 2015 бўлиб ўтди. Марафоннинг юк машиналар синфидаги бешти босқичидан учтасида Алеш Лопрайснинг InstaForex Loprais Team жамоаси ишончли ғалабани қўлга киритди, бутун пойга натижалари бўйича эса...\nМароккода 3-9 октябрда ралли-рейдлар бўйича ФИА Жахон кубогининг навбатдаги босқичи - OiLibya оf Morocco 2015 бўлиб ўтди. Марафоннинг юк машиналар синфидаги бешти босқичидан учтасида Алеш Лопрайснинг InstaForex Loprais Team жамоаси ишончли ғалабани қўлга киритди, бутун пойга натижалари бўйича эса иккинчи ўринни эгаллади. Муқаддас финиш йўлида жамоа янги Iveco Torpedoда жуда мураккаб қум тепаликларини, дарёларнинг қуриб қолган ўзанларини, Атлас тоғ ён барғирларини ва Қора қитъанинг бошқа хавфли қисмларини енгиб ўтишди.\nАфрика саҳросида иккинчи тест-драйв\nМазкур видеода жамоанинг янги раллий мавсумига ва "Дакар 2016" марафонига тайёргарлиги тўғрисида ҳисобот тақдим этилган. Бу сафар синовлар учун полигон сифатида Марокконинг чўл текисликлари танланди. Алеш Лопрайс ўзининг ҳамкасби - таниқли раллий пойгачиси Жерар де Рой билан бирга техникани тест...\nМазкур видеода жамоанинг янги раллий мавсумига ва "Дакар 2016" марафонига тайёргарлиги тўғрисида ҳисобот тақдим этилган. Бу сафар синовлар учун полигон сифатида Марокконинг чўл текисликлари танланди. Алеш Лопрайс ўзининг ҳамкасби - таниқли раллий пойгачиси Жерар де Рой билан бирга техникани тест синовларидан ўтказди.\nInstaForex Loprais Team: Африка саҳросида ўтишни синаб кўриш\nЖамоа янги юк машинасининг Сахара саҳросидаги экстримал шароитда ўтувчанлигини ва кучини синаб кўрди. Африкадаги йўлсиз жойлардаги сафарда биз "жанговор машинани" фақат тест синовларидан ўтказибгина қолмай, балки пойга вазиятида жамоанинг бирдамлигини ҳам синовдан ўтказидик. Олдин маълум...\nЖамоа янги юк машинасининг Сахара саҳросидаги экстримал шароитда ўтувчанлигини ва кучини синаб кўрди. Африкадаги йўлсиз жойлардаги сафарда биз "жанговор машинани" фақат тест синовларидан ўтказибгина қолмай, балки пойга вазиятида жамоанинг бирдамлигини ҳам синовдан ўтказидик. Олдин маълум бўлганидек, "Дакар" раллисининг икки машҳур иштирокчиси - Алеш Лопрайс ва Жерар де Рой - бўлажак мусобақаларда бирга иштирок этиш ниятлари бор экан.\nДакар 2015нинг энг яхши онлари\nМазкур видеороликда "Дакар 2015" ралли-марафонининг энг яхши ва энг ўзига тортувчи онларининг ретроспективаси тақдим этилган. Етти минут мобайнида Сиз "Дакар"нинг энг ёрқин ва ёдда қоладиган воқеалари: InstaForex Loprais Team жамоасининг тақдимоти, пойга старти ва Буэнос-Айресдаги финиш бўйлаб...\nМазкур видеороликда "Дакар 2015" ралли-марафонининг энг яхши ва энг ўзига тортувчи онларининг ретроспективаси тақдим этилган. Етти минут мобайнида Сиз "Дакар"нинг энг ёрқин ва ёдда қоладиган воқеалари: InstaForex Loprais Team жамоасининг тақдимоти, пойга старти ва Буэнос-Айресдаги финиш бўйлаб саёхат қиласиз. Жазирама, чексиз саҳро, қум уюмлари, қоялар, Тинч океани соҳиллари, текисликлар ва махсус асфальтланган ҳудудлар - буларнинг ҳаммаси "Дакар 2015"дир. Ралли автоспортининг жаҳондаги 1-рақамли воқеаси навбатдаги марта барча ишқибозларга мусобақа шукуҳига тўла бўлган унутилмас кунларни, ҳар бир сония учун курашни ва спортчиларнинг букилмас характерини совға қилди. Бу йил Алеш Лопрайс жамоаси учта Kamazга ўрин бериб яна бирини орқада қолдириб 4-ўринни эгаллади. Бу жамоанинг қай даражада кўп техник муаммоларга дуч келганини ҳисобга олиб, бу анча яхши натижадир.


юридик норманинг мантиқий якунловчи таркибий қисмидир. Унда жамият, давлат, шахснинг ҳуқуқий нормани бузувчиларга нисбатан салбий муносабати ифодаланади. Демак, санкция - ҳуқуқ нормасини бажармаганлик учун давлат органлари қўллайдиган мажбурлов чораси. Ҳуқуқ нормаларига онгли равишда, ихтиёрий риоя қилинмас экан, ҳуқуқбузарлик мавжуд экан - с. юридик нормаларга амал қилиш ва уни ижро этишни таъминловчи қонунийлик ва ҳуқуқий тартибни мустаҳкамлашнинг муҳим ва зарур воситаси бўлиб қолади.\nС. ҳуқуқбузар учун бўладиган ножўя оқибатларнинг характерига боғлиқ равишда қуйидагиларни кўзда тутиши мумкин:\nа) жавобгарлик чоралари (озодликдан маҳрум қилиш, жарима, моддий зарарни ундириш). Бу турдаги санкциялар жавобгарликка тортувчи ёхуд жазоловчи санкциялар деб аталади;\nб) огоҳлантириш таъсир чоралари (ушлаб келтириш, мулкнинг ҳисобга олиш, жиноятни содир қилишда гумон қилиб ушлаш, давлат ҳокимиятининг акти ёхуд маъмурий актларни бекор қилиш, мажбурий даволаш, ўзбошимчалик билан қурилган қурилмаларни бузиб ташлаш ва ҳакозо);\nв) муҳофаза чоралари (ишчи ва хизматчиларни, агар улар илгари ғайриқонуний равишда ишдан бўшатилган бўлсалар аввалги иш жойига қайта тиклаш, алимент ундириш ва ҳоказо);\nг) субъектнинг ўзининг хулқ-атвори оқибатида келиб чиқадиган нохуш оқибатлар (касалхона режимини бузиш оқибатида беморнинг вақтинча меҳнатга қобилиятсизлик нафақасини йўқотиш ва ҳоказо).\nС. ларни ҳуқуқбузар учун нохуш бўлган оқибатларнинг ҳажми ва миқдоридан келиб чиқиб, мутлақ муайян С. ларга (ходимни хизмат бурчини бажаришдан озод этиш, ишдан бўшатиш, жариманинг аниқ миқдори ва ҳакозо); нохуш оқибатлар чегарасининг энг озидан энг кўпигача ёхуд фақат энг кўпигача кўрсатиладиган нисбий-муайян С. лар (жариманинг оз миқдори ёки энг кўп миқдори ва ҳоказо); нохуш оқибатларнинг ҳолатидан келиб чиқиб бир неча санкциялардан бирини танловчи муқобил С. лар (эллик бараваргача ойлик иш ҳақи миқдорида ёки икки йилгача меҳнат тузатиш ишларига жалб қилиш)га бўлинади.\nШунингдек, мураккаб (кумулятив) С. тури ҳам мавжуд бўлиб, бундай С. асосий жазодан ташқари қўшимча жазо берилишини ҳам назарда тутади, масалан, муайян жиноятни содир этганлик учун озодликдан маҳрум қилиш каби асосий жазодан ташқари қўшимча жазони, маълум ҳуқуқдан маҳрум қилишни ҳам кўзда тутади.


Ўзгидромет янги ҳафта қандай об-ҳаво билан бошланишини маълум қилди | Qalampir.uz\nЎзгидромет янги ҳафта қандай об-ҳаво билан бошланишини маълум қилди\nБу қизиқ\t08 Май 19:21 15550\nГидрометеорология хизмати маркази эртага, 9 май куни кузатиладиган об-ҳаво маълумотини эълон қилди.\nТошкент шаҳрида ҳаво ўзгариб туради, кечқурун қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Шамолнинг тезлиги секундига 12-15 метргача кучайиши мумкин. Кечаси 17-19 даража илиқ, кундузи 34-36 даража иссиқ бўлади.\nБухоро, Навоий вилоятларида ҳаво ўзгариб туради, куннинг иккинчи ярмида баъзи жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги секундига 15-20 метргача, айрим жойларда секундига 22-25 метргача кучайиши, баъзи туманларда чанг-тўзон бўлиши мумкин. Кечаси 14-19 даража илиқ, кундузи 25-30 даража иссиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, кечқурун баъзи жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги секундига 15-20 метргача кучайиши мумкин. Кечаси 15-20 даража илиқ, кундузи 32-37 даража иссиқ бўлади.\nҚашқадарё, Сурхондарё вилоятларида ҳаво ўзгариб туради, куннинг иккинчи ярмида баъзи жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги секундига 15-20 метргача кучайиши мумкин. Кечаси 17-22 даража илиқ, кундузи 32-37 даража иссиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17 даража илиқ, кундузи 30-35 даража иссиқ бўлади.\nРеспубликанинг тоғолди ва тоғли ҳудудларида ҳаво ўзгариб туради, баъзи жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги секундига 15-20 метргача кучайиши мумкин. Кечаси 10-15, кундузи 23-28 даража илиқ бўлади.\n19 Май 11:12 58756\n18 Май 22:13 33175\n18 Май 16:28 29660\n19 Май 16:20 26261\n19 Май 08:47 23061


21 октябр 2021, Тошкент вақти: 05:58\nБМТ Бош ассамблеясида сув тошқинларидан азият чекаётган Покистонга тезкор ёрдам кўрсатиш масаласини муҳокама қилди.\nАҚШ Покистонга қўшимча 60 миллион доллар маблағ ажратгани, шунингдек, Европа Иттифоқи ва Саудия Арабистони ҳам қўшимча моддий ёрдам кўрсатишини ваъда қилганига қарамай, БМТ Бош котиби Покистон учун сўралган маблағнинг атиги ярми йиғилганини айтди.\nСессияда АҚШ Давлат котиби Ҳиллари Клинтон ҳам сўзлади:\n- Президен Обама ва Америка халқи номидан мен ҳозирги бўҳрон пайтида ва ундан кейинги қайта тиклаш ишларида ҳам Покистонга ёрдам кўрсатиш ниятида эканимизни айтмоқчиман. Мен Покистон халқи, ушбу оғир дамларда АҚШ сизлар билан бирга эканини билишини истайман. Дарё сувлари кўтарилган ёки пасайган пайтда, далаларга экинларни қайта экаётган ва йўлларни қайта қураётган пайтингизда ҳам биз сиз билан биргамиз,- дея баён қилди АҚШ Давлат котиби.\nУндан аввал Клинтон хоним АҚШ Покистонга қўшимча 60 миллион долларлик ёрдам ажратиб, Қўшма Штатлар кўрсатаётган ёрдам ҳажми 150 миллион долларга етганини эълон қилган эди.\nБМТ маълумотига кўра, Покистонда уч ҳафта давом этган сув тошқинлари оқибатида 4 миллиондан ортиқ одам бошпанасиз қолган.\nҚарийиб 1600 одам нобуд бўлган. Шунингдек, табиий офатдан 20 миллионга яқин аҳоли зарар кўргани айтилмоқда.\nБМТ Бош ассамблеясининг фавқулодда сессиясида сўзлаган Покистон Ташқи ишлар вазири Шох Маҳмуд Қурайший ўз мамлакати халқаро ёрдамга муҳтож эканини айтди.\n- Халқаро ҳамжамият бизнинг халқимизга терроризм ва экстремизмга қарши курашда асосий таянч сифатида қарайди. Жаноб раис, энди бу халқ оғир дамларни бошидан кечираётган бир пайтда халқаро ҳамжамият томонидан худди шундай қатъийлик ва инсонийликни кутмоқда, деди Покистон Ташқи ишлар вазири.\nШох Маҳмуд Қурайший агар муҳтожлик пайтида ўз мамлакатига ёрдам кўрсатилмаса, бундан экстремистлар фойдаланиб қолиши мумкинлигидан огоҳлантирди.\nБМТ Бош котиби донор давлатларни берган ваъдасини бажаришга чақирди.\n- Биз фавқулодда ёрдам кўрсатиш учун келаси уч ой ичида 460 миллион доллар ажратишни сўрадик. Муҳим донорлар саҳовати туфайли биз бу маблағнинг ярмидан кўпроғини - 60 фоизини тўпладик. Сўралган маблағнинг ҳаммаси керак ва у ҳозир керак. Бугун берилган ваъдалар амалда бажарилиши керак. Агар ваъдалар бажарилса, офат юз берган минтақада вазият ижобий томонга ўзгаради,- деди БМТ Бош котиби.\nОсиё тараққиёт банки қайта қуриш ишлари учун мўлжалланган ҳозирги ва келажак учун мўлжалланган 3 миллиард долларлик қарз дарҳол берилишини ваъда қилди. Саудия Арабистони 80 миллион доллар беришни ваъда қилди. Бу билан Саудия Покистонга энг кўп ёрдам ажратаётган иккинчи давлат бўлди. Айтилганидек, АҚШ Покистонга аллақачон 150 миллион доллар ажратишини эълон қилган.\nПокистонга 50 миллион доллар берган Европа Иттифоқи яна қўшимач 38 миллион доллар ажратишни ваъда қилди.\nАйни пайтда Ўзбекистон раҳбари Покистонга ҳамдардлик билдирди. Ислом Каримов мисли кўрилмаган сув тошқинлари юз берган Покистон билан бирдам эканини билдирди, дея хабар қилди Покистондаги “Dailymailnews.com” интернет нашри.\n"Покистонда кенг кўламда содир бўлган сув тошқинлари оқибатида кўплаб одам қурбон бўлгани ва бошпанасиз қолгани ўта мунгли ва қайғулидир. Шундай оғир дамларда мен сув тошқини қурбонларига ўз таъзиям, ҳамдардлигим ва улар билан бирдам эканимни билдираман", дейилади Ўзбекистон президенти Ислом Каримов йўллаган таъзияномада.\nИнтернет нашри хабарида, 18 август куни Ўзбекистон ҳукумати ҳам Покистондаги сув тошқинларидан жабр кўрган аҳолига гуманитар ёрдам жўнатишга қарор қилгани билдирилган.\n“Ёрдам юклари Ўзбекистоннинг Ил-76 русумидаги тарнспорт самолётида 2010 йил 21 август куни соат 14:50 дақиқа ўтгунга қадар Ўзбекистондан Покистонга етказилади. 300 минг АҚШ доллари қийматига тенг бўлган 40 тонналик гуманитар ёрдам юклари 12 кишига мўлжалланган чодирлар, кўрпа-тўшаклар, ичимлик суви, тиббий дорилар, ун, гуруч, чақалоқларга мўлжалланган овқатлар, катталар ва болалар учун кийим-кечаклардан иборат” дейилади Покистондаги “Dailymailnews.com” интернет нашри хабарида.


LG компанияси бира тўла тўртта смартфон тақдим этди » Ўзбекистон янгиликлари – Zamin.uz\n25-02-2015 | 15:49\nZAMIN.UZ / Технология / 25 Феврал 2015 года930\nLG компанияси бира тўла тўртта: Magna, Spirit, Leon ва Joy номли янги смартфонфонларни тақдим этди. Улар кўрсаткичларига кўра ўрта ва бюджет смартфонлар қаторига киради. Барча моделлар турли давлатларга LTE ёки 3G вариантларида чиқарилади. LTE версиясидаги смартфоннинг орқа қисми металл, 3G версиясида эса пластик қўйилади. Энг оддий модель ҳисобланган Joy’дан ташқари барча смартфонлар Android 5.0 Lollipop операцион тизимида ишлайди. Joy смартфони чиқарилаётган мамлакатга қараб Lollipop ёки KitKat операцион тизимида сотувга чиқади.LG Magna 5 дюймли HD дисплей билан жиҳозланган бўлиб, унга 1,3 ГГц частотада ишлайдиган 4 ядроли процессор ўрнатилган. Смартфоннинг асосий камераси 8, олд камераси эса 5 Мп. Унга 8 ГБ доимий ҳамда 1 ГБ тезкор хотира ўрнатилган бўлади.LG Spirit смартфони 4,7 дюймли HD дисплей, 8 Мпли асосий ва 1 Мпли олд камерага эга. У 1,3 частотада ишлайдиган 4 ядроли процессорга эга.LG Leon смартфонига 4,5 дюймли дисплей, 1,3 частотада ишлайдиган 4 ядроли процессор ўрнатилган. Асосий камера 8 Мп, олд камера эса 1 Мп. Шунингдек, смартфонга 8 ГБ доимий ва 1 ГБ тезкор хотира ўрнатилган.Энг кичик смартфон бўлган LG Joy 4 дюймли дисплейга эга бўлиб, унга 1,2 частотада ишлайдиган 4 ядроли процессор ўрнатилган. Асосий камераси 5 Мп, олд камера 1 Мп. Смартфон 8 ГБли (4 ГБ версияси ҳам бор) доимий ва 1 ГБ (512 МБ версияси ҳам бор) тезкор хотирага ўрнатилган.Манба: www.kun.uz\nЎқишни тавсия қиламиз Google Android One номли янги смартфонлар ишлаб чиқарди


ПРЕЗИДЕНТ МУРОЖААТНОМАСИ БАХТЛИ ҲАЁТИМИЗГА АСОС БЎЛМОҚДА | "Xazina" газетасининг онлайн саҳифаси\nYanvar 27, 2019\t0\tBy admin\nҚарши Давлат университетида «Президент Мурожаати – ёшлар нигоҳида» мавзусида очиқ мулоқот ўтказилди.\nУнда Ўзбекистон Республикаси Президенти Шавкат Мирзиёевнинг Ўзбекистон Республикаси Олий Мажлисига Мурожаатномаси мазмун-моҳияти, давлатимиз томонидан ёшларга яратиб берилган имконият ва шарт-шароитлар ҳақида ёшларга тушунчалар берилди.\n– Президентимизнинг Олий Мажлисга Мурожаатномаси давлат ва жамиятимиз ҳаётида туб бурилиш ясади, – дейди Ўзбекистон ёшлар иттифоқининг Қашқадарё вилоят Кенгаши раиси Шомурод Сатторов. – Хусусан, Президентимизнинг «Мамлакатимиз аҳолисининг қарийб ярмини ташкил этадиган ёшлар билан ишлаш масаласи, бундан буён ҳам энг асосий вазифаларимиздан бири бўлиб қолади», дея таъкидлаганлари бежизга эмас.\nУшбу муҳим дастуриламал ҳужжат юртимиз ёшлари ҳаётида муҳим ўрин тутиши шубҳасиз. Бинобарин, унда белгилаб берилган муҳим топшириқ ва вазифалар, илғор ғоя ва таклифлар фаровон ва бахтли ҳаётимизга асос бўлади.\nУЙҚУДАГИ ОТА… ёхуд «дада, китоб олиб беринг…»


Ди Каприо табиатни ҳимоя қилиш жамғармаси учун 40 млн евро хайрия маблағи йиғди\n18:43 / 23.07.2015\nАмерикалик машҳур актёр Леонардо Ди Каприо ёввойи табиатни муҳофаза қилиш жамғармаси учун 40 млн евродан ортиқ хайрия маблағи йиғишга эришди. Унинг раҳбарлигидаги хайрия ташкилоти матбуот хизматининг маълум қилишича, бу маблағлар 22 июль куни Франциянинг Сен-Тропе шаҳрида ўтказилган хайрия кечасида тўпланган.\nУшбу кечада машҳур рассом Энди Уорхол ва британиялик ҳаваскор рассом Бэнксининг қаламига мансуб қимматбаҳо асарлар ким ошди савдосига қўйилган. Шунингдек, Ди Каприо ўзининг Белиз яқинидаги Блэкдор Кей оролидаги мулкини америкалик тадбиркор Том Барракга пуллаган.\nҚолаверса, у бир қатор кинофестивалларда иштирок этиш ҳуқуқини берувчи ҳужжатларни 1 млн евро эвазига сотган.\nУшбу хайрия кечасида Монако князи Албер Иккинчи, франциялик машҳур актриса Марион Котийяр ҳамда америкалик актриса Кейт Хадсон ҳам иштирок этган.


Фарғонада 5та ёш тоифасидаги Республика биринчилигининг дастлабки босқичи бошланди\n22 март, 2018, 19:00\nЎзбекистон футбол Ассоциациясининг йиллик тақвими асосида Фарғонада 5та ёш тоифадаги гуруҳларда футбол бўйича Республика биринчилигининг дастлабки босқич ўйинлари старт олди. Бу ҳақда ЎФа расмий сайти хабар бермоқда.\nУнга кўра, 2005 йилда туғилган футболчилар ўртасидаги мусобақанинг дастлабки босқичида “Нефтчи” ФМ (Фарғона), Тошлоқ тумани, Қўқон БЎСМ-2 ва “Кимёгар” (Қўқон) жамоалари ярим финалига йўлланма олиб, ўзаро ўйинлар ўтказишди.\nЯрим финалда ғалаба қозонган “Нефтчи” ФМ ва Қўқон БЎСМ-2 жамоалари 21 март куни ғолиблик учун майдонга тушишди. Ўйинда катта ташаббусга эга бўлган “Нефтчи” футбол мактабининг 2005 йилда туғилган тарбияланувчилари 6:1 ҳисобида ғалаба қозонишди.\nЭслатиб ўтамиз, мусобақада ғолиб чиққан жамоа ЎФАнинг 2018 йил тақвим режасига асосан ўтказилиши режалаштирилган Республика босқичида иштирок этиш ҳуқуқини қўлга киритди.\nҚолган ёшдаги болалар ўртасидаги мусобақаларга ҳам қизғин давом этмоқда.


Москвада Ўзбекистон ва Россия муносабатларига бағишланган китоб тақдимоти ўтказилди\n17:49 08.12.2017 (Янгиланган 17:50 08.12.2017) Ҳавола олиш\n25 йил давомидаги ҳамкорликка оид шартномалар матнлари, тарихий фотосуратлар ва ташрифлар натижалари алоҳида тўплам сифатида нашр этилди\nТОШКЕНТ, 8 дек — Sputnik. Москвада Ўзбекистон ва Россия ўртасидаги стратегик ҳамкорликнинг 25 йиллигига бағишлаб чиқарилган каталог тақдимоти бўлиб ўтди.\n2017 йилда Ўзбекистон ва Россия юбилейни нишонлади: икки мамлакат ўртасида дипломатик муносабатлар ўрнатилганига 25 йил тўлди. Ушбу айём муносабати билан Тошкентда россиялик ва ўзбекистонлик тарихчилар томонидан тайёрланган кўргазма ўтказилди.\n25 йил давомидаги ҳамкорликка оид шартномалар матнлари, тарихий фотосуратлар ва ташрифлар натижалари алоҳида тўплам сифатида нашр этилди. Бугун Россия пойтахтида халқаро муаллифлар жамоаси тайёрлаган китоб тақдимоти бўлиб ўтди.\nКнига "Россия и Узбекистан" изданная в честь 25-ти летия установления дипломатических отношений между странами\nМаросимда Ўзбекистоннинг Россиядаги фавқулодда ва мухтор элчиси Баҳром Ашрафхонов иштирок этди. У чорак аср давомидаги икки давлат ўртасидаги муносабатлар ҳозирда юқори чўққига чиққанлигини эътироф этди.\nТақдимоти бўлиб ўтган каталог ҳозирча 300 нусхада чоп этилган. Россия давлат иқтисодиёт архиви директори Елена Тюринанинг айтишича, омманинг қизиқишига қараб китоб қўшимча ададда нашр этилади.


АҚШ давлат котибининг ёрдамчиси Қозоғистонга ташриф буюради\n15:13 / 26.08.2015\nАҚШ давлат котибининг ёрдамчиси Томас Кантримен 27-28 август кунлари Қозоғистонда бўлиб, МАГАТЭ билан ҳамкорликда яратилаётган кам бойитилган уран банкининг очилиш маросимида иштирок этади. Бу ҳақда АҚШ давлат департаментининг хабарномаси орқали маълум бўлди.\nБундан ташқари, Кантримен Қозоғистон ташқи ишлар вазири Ерлан Идрисов ва энергетика вазири Владимир Школьник билан учрашиб, ядровий қурол тарқатмаслик масалаларини муҳокама қилади. Шунингдек, у Қозоғистон халқаро илмий-техник марказида бўлади.\nҚозоғистонга йўл олишдан олдин Кантримен 24-25 август кунлари Мексикага сафар уюштириши, 31 августдан 1 сентябрга қадар эса Словенияда бўлади.


Чикагода “Палов куни” нишонланди\n14:19 / 09.12.2015\nЯкшанба, 6 декабрь куни Чикаго ўзбек жамиятида “Палов куни” нишонланди. Байрамда турли миллат вакиллари иштирок этди. Озарбайжонлик, америкаликлар, латвиялик, қирғизлар, қозоқлар, руслар ва бошқа миллат вакиллари бир дастурхон атрофида жам бўлишди.\nЧикаго ўзбек-Америка ассоциацияси вице-президенти Фаррухбек Шамсутдинов ўз нутқи билан тадбирни очиб берди.\nТашриф буюрганларга 7 хилдаги палов тортилди. Тадбир иштирокчилари Тошкент, Наманган, Бухоро, Ўш, Самарқанд, Фарғона ва Қашқадарё палови мазасидан тотиб кўриш имконига эга бўлишди. Хуштаъм паловларга бедана тухуми, каваток янада маза киритди.\n“Палов куни” тадбири доирасида палов тарихи ҳамда ўзбек ошининг тайёрланиш усуллари ҳақида монолог, ушбу миллий таом тўғрисидаги мақоллар айтиш беллашуви, сабзи тўғраш мусобақаси, шунингдек, Чикаго Ўзбек мактаби ўқувчилари иштирокида ўзбек миллий либослари кўргазмаси (Fashion Show) ҳам бўлиб ўтди.\nТадбир сўнгида меҳмонлар ортиб қолган паловни ўзлари билан олиб кетишгани тайёрланган таомнинг барчага манзур бўлганидан далолат беради.\nХалқимизда “Ўзбекни палов бирлаштиради”, деган нақл бор. Чикагода бўлиб ўтган тадбир эса ош нафақат ўзбекларни, балки барча миллат вакилларини бир ерга жам қила олиши мумкинлигини кўрсатди.


Ўзбекистон ипак экспортида Хитой ўрнини эгаллаши мумкин - Халқ сўзи\nЎзбекистон ипак экспортида Хитой ўрнини эгаллаши мумкин\n13:56 13 Апрель 2018 Иқтисодиёт\nИлгари фақат аслзодалар доирасигагина хос бўлган ипакли кийим-кечаклар бугун дунё аҳолисининг барча қатлами орасида урфга кирмоқда. Сабаби, ипакли матолар табиийлиги, киши танасига хуш ёқувчи майинлиги, энг асосийси, жозибали ранги билан хотин-қизларни мафтун этган. Шу боис ипакчилик саноатида бой тажрибага эга Ўзбекистон маҳсулотларига бўлган талаб тобора ортмоқда.\n“Ўзбекипаксаноат” уюшмаси тизимидаги корхоналарда 2018 йилнинг биринчи чорагида 165 миллиард сўмлик саноат маҳсулотлари, 19,7 миллиард сўмлик халқ истеъмол моллари, 683,3 тонна хом ипак, 1034 минг погон метр ипакли газлама ишлаб чиқарилиб, режадагига нисбатан 2,3 марта кўп, яъни 9,6 миллион АҚШ долларилик экспорт амалиётлари бажарилгани бунинг яққол далилидир.\nХалқаро пресс-клубнинг “Ўзбек ипаги: янги ислоҳотлар давридаги муҳим вазифалар ижроси” мавзуидаги анжуманида шу ҳақда маълумот берилди.\n— Юртимизда соҳани ривожлантиришга жиддий эътибор қаратилаётгани туфайли ўтган бир йил ичида пиллачилик тармоғи қайта оёққа туриб, ривожланишнинг инновацион йўлига ўтди, — дейди “Ўзбекипаксаноат” уюшмаси раиси ўринбосари Олимжон Жумаев. — 2017 йилда икки марта, жорий йилда эса уч марта ипак қурти парваришланиши чет элик ҳамкорларимизда ҳам катта қизиқиш уйғотмоқда. Чунки пилла етиштириш ҳажми ортиб, қайта ишлаш корхоналарининг хом ашё бўлган эҳтиёжини таъминлаш суръати тобора ортмоқда.\nДарҳақиқат, уюшма ташкил этилгунга қадар тизимдаги пиллани қайта ишлаш корхоналарини хом ашё билан таъминлаш даражаси 17 фоизга тушиб қолган эди. 2018 йил 1 январь ҳолатига кўра, ушбу кўрсаткич 54 фоизга чиқарилгани қувонарли ҳол, албатта. Бундан ташқари, шу пайтгача фақат хом ипак ишлаб чиқарилган бўлса, эндиликда унинг сафига ипак момиғи, тайёр мато ҳам қўшилди. Ҳадемай, янги қувватларнинг ишга туширилиши ҳисобига тут баргидан чой, ипак қурти ғумбагидан мой ишлаб чиқариш ҳам йўлга қўйилади. Умуман олганда, 2021 йилгача ипакдан камида 6 турдаги рақобатдош маҳсулот ишлаб чиқарилиб, экспортга йўналтирилади.\nБугун жаҳон бозорида ипак маҳсулотлари етказиб беришда Италия етакчилик қилмоқда. Ўтган йили 1 миллиард евролик ипак матолар экспорт қилингани фикримиз тасдиғидир. Қизиқ жиҳати шундаки, бунинг учун зарур хом ашё Хитойдан олиб келинади.\n— Бугун янги бозорларга кириш, янги ҳамкорлар топиш ҳаракатидамиз, — дейди Италиянинг “Ongetta” компанияси ижрочи директори Франческо Онжетта. — Ўзбекистон улар орасида етакчи бўлиши мумкин. Бу ерда ипакчиликни ривожлантиришга қаратилаётган эътибор савдо-сармоявий алоқаларни йўлга қўйишга ундамоқда. Биз юқори сифатли ўзбек ипагини харид қилиш, биргаликда қўшма лойиҳаларни ҳаётга татбиқ қилишдан манфаатдормиз.\nМаълумот ўрнида айтиш жоизки, уюшма томонидан АҚШ, Австралия, Канада, Ҳиндистон, Хитой, Вьетнам, Жанубий Корея, Италия, Швейцария, Буюк Британия, Австрия, Венгрия, Словакия каби давлатлар билан ипакчилик, туризм соҳаларида савдо-иқтисодий ва инвестициявий ҳамкорлик алоқалари ўрнатилган бўлиб, биргаликда йирик лойиҳалар ишлаб чиқиш кўзда тутилган.


“Шимкентда кўп қаватли уйлар қуриб, бошпанага навбатни камайтириш керак”\nШимкент шаҳри атрофида ишлаб чиқариш корхоналарини кўпроқ очиш керак. Бу эса ўз навбатида аҳолини иш билан таъминлаб, бандлик муаммосини ҳал қилишга ёрдам беради. Шунингдек, шаҳарда кўп қаватли уйлар сонини кўпайтириб, табиий газ билан таъминлаш масаласига алоҳида эътибор қаратилиши зарур. Шимкентдаги бир қанча ижтимоий иншоотнинг қурилиши билан танишган Жанубий Қозоғистон вилояти ҳокими Ж. Туймебаев шуларни маълум қилди.\nМинтақа раҳбари, дастлаб, Бўзариқ кичик туманидаги 900 ўринли мактаб қурилиши билан танишди. Бино қиймати 1 млрд. 200 млн. тенге бўлиб, бунёдкорлик ишлари май ойида бошланган. Қурилиш-монтаж ишларини юқори суръатда юритаётган бош пудратчи “Тур-Ахмет и компания” МЧБ таълим даргоҳини 2018 йил апрель ойида фойдаланишга топширишни кўзламоқда. Лекин ўқув, спорт ва ошхона қисмидаги ишлар режадан 20-30 кун кечикаётган экан. Вилоят ҳокими қурилиш ишлари жадвал бўйича олиб борилиши зарурлигини таъкидлади.\nШундан сўнг вилоят раҳбари “Бекжан” бозори ёнидаги чорраҳа қурилишида бўлди. Бош пудратчи – “ЖБИ-С” компанияси объектни 2018 йилда фойдаланишга топширади. Қурилишнинг умумий қиймати – 1 млрд. 737 млн. тенге.\nТемирлан ва Мангелдин кўчалари чорраҳасидаги ер усти ўтиш йўли ва Қўжанов кўчасидаги қурилиш ишлари ҳам ҳокимнинг эътиборидан четда қолмади. Бу ердаги ишлар 2015 йил 1 август куни бошланган. Жансейит Қансейитули йўл қурилишига зарур бўлган 51 млн. тенгени ажратишни тезлатишни топшириб, иншоотни йил сўнггигача битказиш зарурлигини таъкидлади. “НурКаз Констракшн” компанияси олиб бораётган қурилиш ишларининг умумий қиймати 219 млн. тенгени ташкил қилади.\nШаҳардаги қурилиш суръати билан танишиш мақсадида сафарга чиққан вилоят ҳокими Ж. Туймебаев кутилмаганда Байдибекбий ва Қўнаев кўчалари чорраҳасидаги “Қазбек” улгуржи бозорига кирди. Сотувчилар билан суҳбатлашган ҳоким бозор йил сўнггигача Бўзариқ кичик туманида қурилаётган янги жойга кўчишини таъкидлади.\nМинтақа раҳбари шаҳарни айланиш чоғида Байтурсинов кўчасидаги иссиқлик қувурларини алмаштириш ишлари билан ҳам танишди. Байтурсинов – Сапарбаев – Рисқулов кўчаларидаги қувурлар «Нурли йўл» давлат дастури доирасида алмаштирилмоқда. Унга 888,4 миллион тенге ажратилган. 5,2 чақирим узунликдаги қувурни “Сити-строй” МЧБ алмаштиради. Бугунги кунда 4 чақиримдаги қувур алмаштирилди. Эскирган қувурлар ўрнига зангламайдигани ётқизилмоқда. Асосийси, улар тешилиб қолса ёки ёрилса, хабар берадиган ускуна билан жиҳозланган.\n– Вилоят марказидаги асосий масалалардан бири – бошпана. Шунинг учун вилоят марказида баланд кўп қаватли уйлар сонини кўпайтиришимиз керак. Иккинчи масала – табиий газ билан таъминлаш. Бугунги кунда шаҳарнинг 70 фоизини хусусий уйлар ташкил қилади. Уларни инфратузилма билан таъминлаш катта маблағ талаб қилмоқда, – деди Жансейит Туймебаев.\nВилоят раҳбари маъмурий-тадбиркорлик марказидаги коммунал-ижара уйлари ва 1200 ўринли мактаб қурилиши билан ҳам танишиб, бажарилаётган ишларга ижобий баҳо берди.\nШундан сўнг, ҳоким Астана шоҳкўчасининг қурилаётган қисмига келди. Унинг биринчи қисми жорий йилда ниҳоясига етади. Яъни, Астана кўчаси Арғинбеков кўчасига қўшилиши керак. Келгуси йили эса, қурилишнинг иккинчи босқичида Астана шоҳкўчаси Ўтегенов кўчасига уланади.\nХуршид ҚЎЧҚОРОВ, 2017-08-04, 19:24 134